Blatačko jezero

Blatačko jezero je jezero u Federaciji BiH, u Bosni i Hercegovini. Nalazi se na planini Bjelašnica, kod sela Blaca. Od grada Konjica je udaljeno oko 20 kilometara. Pri najvećem vodostaju, dužina jezera je oko 400 metara a širina oko 150 metara. Dubina jezera je oko 4 metra. Nalazi se na 1.146 metara nadmorske visine. Temperatura jezera je ljeti relativno znatna i dostiže 22 °C, a zimi je 4-5 mjeseci zaleđeno i prekriveno snijegom. Jezero je okruženo pašnjacima. Preovladava niska vegetacija, te se ponekad javlja grmlje i bjelogorično drveće, pretežno bukva. U neposrednoj blizini je dio kanjona rijeke Rakitnice. Osim bogate prirode, oko jezera nalazi se sedam nekropola u kojima su prahistorijski tumuli, stećci, pravoslavno groblje i nišani. Kulturni pejzaž Blatačko jezero sa dijelom kanjona rijeke Rakitnice, prahistorijskim grobnim gomilama, nekropolama sa stećcima i nišanima, proglašen je za nacionalni spomenik BiH. Reference Vanjske veze Članak o jezeru na www.bistrobih.ba Arhivirano 2008-05-07 na Wayback Machine-u